अश्विन की उछाल भरी गेंद एंडरसन के दस्तनों से लग कर हवा में गई और रहाणे ने आसान सा कैच पकड़ इंग्लैंड की पारी का अंत किया. आदिल राशिद 33 रनों पर नाबाद लौटे. इंग्लैंड के लिए जोस बटलर ने सबसे ज्यादा 106 रन बनाए. इस शतकीय पारी के लिए उन्होंने 251 गेंदों का सामना करते हुए 21 चौके लगाए. उनके अलावा बेन स्टोक्स ने 275 गेंदों में छह चौकों की मदद से 62 रनों की साझेदारी की. इन दोनों ने चौथे दिन पांचवें विकेट के लिए 169 रनों की साझेदारी कर इंग्लैंड की उम्मीदों को जिंदा रखा था. बुमराह ने बटलर को पगबाधा कर इस साझेदारी को तोड़ा. भारत के लिए दूसरी पारी में कोहली के अलावा चेतेश्वर पुजारा ने 72 और हार्दिक पांड्या ने नाबाद 52 रनों की पारी खेली.